*****

ΚΑΝΟΝΙΣΜΟΣ (ΕΟΚ) αριθ. 2218/83 ΤΗΣ ΕΠΙΤΡΟΠΗΣ

της 2ας Αυγούστου 1983

περί αποκαταστάσεως της εφαρμογής τελωνειακών δασμών για ορισμένα ενδύματα γυναικών, κορασίδων και μικρών παιδιών, προϊόντα της κατηγορίας 80 (κωδικός 0800), καταγωγής Πακιστάν, δικαιούχων των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3378/82 του Συμβουλίου της 8ης Δεκεμβρίου 1982 περί εφαρμογής των γενικευμένων δασμολογικών προτιμήσεων κατά το έτος 1983 για τα κλωστοϋφαντουργικά προϊόντα καταγωγής αναπτυσσόμενων χωρών (1), και ιδίως το άρθρο 4,

Εκτιμώντας:

ότι, δυνάμει του άρθρου 2 του εν λόγω κανονισμού, το ευεργέτημα του δασμολογικού προτιμησιακού καθεστώτος παρέχεται για κάθε κατηγορία προϊόντων που αποτελούν αντικείμενο ξεχωριστών οροφών μη κατανεμημένων μεταξύ των Κρατών μελών εντός των ορίων των ποσοτήτων που ορίζονται στη στήλη 7 των παραρτημάτων Α ή Β, απέναντι από μία ή περισσότερες χώρες ή εδάφη καταγωγής, τα οποία αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 3 του εν λόγω κανονισμού, η είσπραξη των τελωνειακών δικαιωμάτων μπορεί να εφαρμοσθεί εκ νέου στην εισαγωγή προϊόντων, αφ' ης στιγμής επιτυγχάνεται η προαναφερθείσα οροφή σε κοινοτικό επίπεδο·

ότι για ορισμένα ενδύματα γυναικών, κορασίδων και μικρών παιδιών, προϊόντα της κατηγορίας 80, η οροφή διαμορφώνεται σε ύψος 1,1 τόνων· ότι, κατά την ημερομηνία 20 Ιουλίου 1983, οι εισαγωγές στην Κοινότητα των ορισμένων ενδυμάτων γυναικών, κορασίδων και μικρών παιδιών, της κατηγορίας 80, καταγωγής Πακιστάν, δικαιούχων των δασμολογικών προτιμήσεων ανέρχονται, δια συμψηφισμού, στο ύψος της εν λόγω οροφής·

ότι κρίνεται, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι του Πακιστάν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 7 Αυγούστου 1983, η ανασταλείσα, δυνάμει του κανονισμού (ΕΟΚ) αριθ. 3378/82 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Πακιστάν:

1.2.3.4.5 // // // // // // Κωδικός

αριθμός

// Κατη-

γορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1983)

// Περιγραφή εμπορευμάτων

// // // // // // // (1)

// (2)

// (3)

// (4)

// // // // // // 0800 // 80 // 61.02 Α // // Εξωτερικά ενδύματα γυναικών, κορασίδων και μικρών παιδίων: // // // // // Α. Ενδύματα δια βρέφη, ενδύματα δια κορασίδας μέχρι του 86 εμπορικού μεγέθους συμπεριλαμβανομένου // // // 61.04 Α // // Εσώρουχα γυναικών, κορασίδων και μικρών παιδίων: // // // // // Α. Ενδύματα δια βρέφη, ενδύματα δια κορασίδας μέχρι του 86 εμπορικού μεγέθους συμπεριλαμβανομένου // // // // 61.02-01, 03

61.04-01, 09

// Ενδύματα υφασμένα δια βρέφη, εξ ερίου, εκ βάμβακος ή εκ συνθετικών ή τεχνητών υφαντικών ινών // // // // //

Άρθρο 2

Ο παρών κανονισμός αρχίζει να ισχύει την τρίτη ημέρα που ακολουθεί εκείνη από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Βρυξέλλες, 2 Αυγούστου 1983.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 363 της 23. 12. 1982, σ. 92.